Klimaforskere advarer: Jordens tilstand verre enn noen gang i menneskehetens historie
Livet på vår planet er i fare, melder internasjonale klimaeksperter. Aldri før har klimaendringene vist så ekstreme utslag som i 2023.  En internasjonal koalisjon av klimaforskere sier i en rapport tirsdag at Jordens «vitale tegn» er verre enn noe man tidligere har sett.  Nå ber de om rask og rettferdig endring til en bærekraftig fremtid. Rapporten «The 2023 state of the climate report: Entering uncharted territory» er publisert i det anerkjente tidsskriftet Bio Science. Her fremkommer det at 20 av 35 vitale tegn som brukes for å følge klimakrisen, gir ekstreme utslag. Ulevelig hete – Vi er på vei mot potensiell kollaps av naturlige og sosioøkonomiske systemer og en verden med ulevelig hete og mangel på mat og vann, sier William Ripple til Science Daily.  Ripple er professor ved Oregon State University College of Forestry. Han er en av de ledende forfatterne av forskningsrapporten. 11 andre internasjonale forskere er medforfattere. Han sier at hvis vi ikke nå tar grep, kan det få katastrofale følger. Hovedproblemet er at vi tar mer fra jorden enn den trygt kan gi oss. I flere tiår har forskere kommet med gjentatte advarsler om at fremtiden kommer til å by på ekstreme klimatiske forhold på grunn av global oppvarming. Dette igjen er skapt av menneskelig aktivitet som slipper ut skadelige drivhusgasser i atmosfæren. – Vi er på vei inn i ukjent terreng når det gjelder klimakrisen. En situasjon ingen har sett maken til i menneskehetens historie, sier William Ripple. Skogbranner i Canada Rapporten viser at en rekke klimarekorder ble slått med enorme marginer i 2023. Luft- og havtemperaturer var skyhøye. Havnivået steg. Issmeltingen i Antarktis var rekordstor. Gjennomsnittstemperaturen på jorden i juli måned ble den høyeste noensinne. Trolig var dette det varmeste planeten har vært på 100.000 år. En rekke anbefalinger Forskerne mener det nå er presserende å endre verdens økonomi, slik at alle kan få gode levevilkår. Det betyr at de rike må kutte overforbruk og klimautslipp.  Forfatterne kommer med klare anbefalinger for en mer bærekraftig fremtid:  Forskerne er svært opptatt av at alle klimatiltak må ha sitt grunnlag i likhet og sosial rettferdighet. De erkjenner at ekstremvær og andre utslag av endret klima føles verst for de fattigste, som har minst skyld i klimaendringene. 
Klimaeksperter advarer om ekstreme klimaendringer i 2023. Jorden viser de verste vitale tegn noen gang sett. Vi risikerer kollaps av naturlige og samfunnsmessige systemer, med for lite mat og vann. Mennesker tar mer enn jorden kan gi. Forskere foreslår klare tiltak for en bærekraftig fremtid, som utfasing av fossilt brennstoff og skogvern. De mener tiltakene må være rettferdige.